CELEX: 32007R0917
Language: ro
Date: 2007-07-31 00:00:00
Title: Regulamentul (CE) nr. 917/2007 al Comisiei din 31 iulie 2007 de stabilire, pentru anul de comercializare 2007/2008, a prețului minim care trebuie plătit producătorilor pentru smochinele uscate netransformate, precum și a valorii ajutorului la producție pentru smochinele uscate

1.8.2007   
            
            
               RO
            
            
               Jurnalul Oficial al Uniunii Europene
            
            
               L 200/40
            
         
      REGULAMENTUL (CE) NR. 917/2007 AL COMISIEI
   
   din 31 iulie 2007
   de stabilire, pentru anul de comercializare 2007/2008, a prețului minim care trebuie plătit producătorilor pentru smochinele uscate netransformate, precum și a valorii ajutorului la producție pentru smochinele uscate
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor transformate pe bază de fructe și legume (1), în special articolul 6b alineatul (3) și articolul 6c alineatul (7),
   întrucât:
   
               (1)
            
            
               Articolul 3 alineatul (1) litera (c) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutor în sectorul produselor transformate pe bază de fructe și legume (2) a stabilit datele anilor de comercializare a smochinelor uscate.
            
         
               (2)
            
            
               Articolul 1 din Regulamentul (CE) nr. 1573/1999 al Comisiei din 19 iulie 1999 privind normele de aplicare a Regulamentului (CE) nr. 2201/96 al Consiliului referitor la caracteristicile smochinelor uscate care beneficiază de sistemul de ajutor pentru producție (3) stabilește criteriile pe care produsele trebuie să le îndeplinească pentru a putea beneficia de prețul minim și de plata ajutorului.
            
         
               (3)
            
            
               Prin urmare, trebuie stabilit prețul minim și ajutorul la producție pentru anul de comercializare 2007/2008, în conformitate cu criteriile stabilite, respectiv, la articolele 6b și 6c din Regulamentul (CE) nr. 2201/96.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
            
         ADOPTĂ PREZENTUL REGULAMENT:
   Articolul 1
   Pentru anul de comercializare 2007/2008, prețul minim prevăzut la articolul 6a alineatul (2) din Regulamentul (CE) nr. 2201/96 este de 1 018,38 EUR pe tonă net la poarta fermei pentru smochinele uscate netransformate.
   Pentru anul de comercializare 2007/2008, ajutorul la producție, în conformitate cu articolul 6a alineatul (1) din Regulamentul (CE) nr. 2201/96, este de 258,57 EUR pe tonă net pentru smochinele uscate.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 iulie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 297, 21.11.1996, p. 29. Regulament, astfel cum a fost modificat ultima dată prin Actul privind condițiile de aderare a Republicii Bulgaria și a României și adaptările tratatelor pe care se întemeiază Uniunea Europeană (JO L 157, 21.6.2005, p. 203).
   
      (2)  JO L 218, 30.8.2003, p. 14. Regulament, astfel cum a fost modificat ultima dată prin Regulamentul (CE) nr. 1663/2005 (JO L 267, 12.10.2005, p. 22).
   
      (3)  JO L 187, 20.7.1999, p. 27.